Ванга ми каза, че съм като нея
Гласувайте за статията Ловецът на извори бай Манчо от Смолян е построил 330 чешми „Водата е свята. Където е тя, има светци наоколо. Вие я чувате да клокочи, а тя всъщност говори. На мен ми дава видения. И баба Ванга го усети. Три пъти съм ходил при нея, а тя ми викаше: „Защо идваш при мен, ти си „виждаш“, ти си едно с водата. Аз черпя своята сила от светостта на водата и от майката природа“ – така коментира дарбата си пред „България днес“ уникалният 83-годишен Зефир Манчев, или бай Манчо, както е известен в Смолянска област. „Ловецът на извори“ или „говорещият с водата“ старец е направил 330 чешми над извори, които сам е открил. Бай Манчо скача от рид на рид и от дере на дере по родопските масиви с две месингови пръчки в ръце и гони водата. Убеден е, че Господ му е дал дарбата да търси извори и затова го държи здрав на 83 години. „Водата върви назад. Изчезва и всяка година намалява. Трябва да се грижим за природата и за „кръвта“ й“ – предупреждава бай Манчо. Той с притеснение споделя, че в планината само букът пази водата. От думите му става ясно, че поголовно се секат буковите гори и това води до намаляването на животворната течност. Той посочва цитат от Библията, в който се казва, че „водата ще се съкрати, но няма да изчезне“, и пророкува, че скоро тя ще се зарази от дейността на хората и киселинните дъждове. Бай Манчо е открил с багетите си 330 извора Светият мъж с дарба като на Ванга апелира властите да забранят със закон изсичането на буковите гори и съветва хората да пият предимно изворна.„Голям хаир е да сториш така, че където е сухо – да пият хора и животни“ – казва бай Манчо. Светият мъж е мюсюлманин, но се кланя и на светците в църквата. Коментари чрез Facebook коментара